Pieni koko, tuottaa vähän lämpöä, erittäin energiatehokas samalla kun sillä on ylivoimainen käyttöikä. LEDit eivät sisällä lainkaan elohopeaa tai muita raskasmetalleja, joten ne ovat tällä hetkellä ylivoimaisesti ympäristöystävällisin ja luotettavin valonlähde.
LEDeillä toteutettu valaistus on erittäin energiatehokasta tavanomaiseen valaistukseen verrattuna ja vaatii vain vähän ylläpitotoimia.
LEDeillä voi säästää jopa 85 % energiakustannuksista verrattuna hehkulamppuihin ja 50 % verrattuna pienoisloisteputkivaloihin. LEDeillä on samalla 4-40 kertaa pidempi käyttöikä kuin perinteisillä valonlähteillä. Tällöin kierrätykseen tarvitsee palauttaa vähemmän valonlähteitä ja vältytään hankalilta ja kalliilta vaihdoilta.
LEDit luovat uusia mahdollisuuksia valaistukseen ja valojen sijoittamiseen sinne, missä niillä eniten tarvetta. Pienet matalan tehon valaisimet antavat monipuolisia mahdollisuuksia sisustussuunnitteluun, ja ne mahdollistavat valaisimien sijoittelun paikkoihin, jotka aikaisemmin olivat hankalia, esim. ikkunoihin ja ahtaisiin syvennyksiin.
LEDit käynnistyvät täydellä teholla ja niitä on helppo säätää himmentimillä. Lisäksi valon voi ohjata juuri sinne minne haluaa. Sytyttämiset ja sammuttamiset eivät myöskään lyhennä käyttöikää.
LEDiin eivät vaikuta kolahdukset tai tärähdykset, sillä niissä ei ole hehkulankaa tai muita rikki meneviä osia.
LEDin valossa ei ole juuri lainkaan UV-tai IR-säteilyä.